Up-781/06
Natisni
Opravilna št.:
Up-781/06
Datum odločitve:
13. 7. 2007
ECLI:
ECLI:SI:USRS:2007:Up.781.06
Akt:
Ustavna pritožba zoper sklep Vrhovnega sodišča št. VIII Ips 187/2005 z dne 28. 2. 2006 v zvezi s sklepom Višjega delovnega in socialnega sodišča št. Psp 441/2004 z dne 17. 2. 2005 in s sklepom Delovnega in socialnega sodišča v Ljubljani št. Ps 176/2000 z dne 18. 6. 2004
Izrek:
Ustavna pritožba zoper sklep Vrhovnega sodišča št. VIII Ips 187/2005 z dne 28. 2. 2006 v zvezi s sklepom Višjega delovnega in socialnega sodišča št. Psp 441/2004 z dne 17. 2. 2005 in s sklepom Delovnega in socialnega sodišča v Ljubljani št. Ps 176/2000 z dne 18. 6. 2004 se ne sprejme.
Evidenčni stavek:
Če očitno ne gre za kršitev človekovih pravic ali temeljnih svoboščin, zatrjevanih v ustavni pritožbi, Ustavno sodišče ustavne pritožbe ne sprejme v obravnavo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 5. 2006
Vrsta odločitve:
sklep
Vrsta rešitve:
nesprejem ustavne pritožbe
Dokument:
US27764
Dokument v PDF obliki:
Up-781-06.pdf
113 KB
Prenesite datoteko
Up-781/06-4
13. 7. 2007
SKLEP
Ustavno sodišče je v postopku za preizkus ustavne pritožbe A.  A. iz Ž., ki ga zastopa B. B., odvetnik v Z., na seji senata 10. julija 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Vrhovnega sodišča št. VIII Ips 187/2005 z dne 28. 2. 2006 v zvezi s sklepom Višjega delovnega in socialnega sodišča št. Psp 441/2004 z dne 17. 2. 2005 in s sklepom Delovnega in socialnega sodišča v Ljubljani št. Ps 176/2000 z dne 18. 6. 2004 se ne sprejme.
Obrazložitev
1. Sodišče prve stopnje je zavrglo pritožnikovo tožbo, s katero je zahteval, naj mu Zavod za zdravstveno zavarovanje povrne tudi preostali del stroška operacije v tujini. Ugotovilo je, da je tožba preuranjena. Višje sodišče je sklep potrdilo, saj naj pritožnik ne bi predložil nobenega dokaza, da je izrecno zahteval izdajo odločbe. Vrhovno sodišče je revizijo zavrnilo.
2. Pritožnik meni, da so mu bile kršene pravice iz 2., 22. in 50. člena Ustave. Za sodno varstvo se je odločil, ker je neodzivnost Zavoda za zdravstveno zavarovanje štel za molk organa. Sodišča naj bi s stališčem v zvezi s procesno predpostavko kršila načelo enakopravnosti strank glede dostopa do odločanja o pravici na sodišču. Če se ne bi sam odločil za zdravljenje v tujini, naj bi zanesljivo umrl, preden bi dočakal operacijo srca v domovini. Tako naj bi se izkazalo, da država ni poskrbela za ustrezno izpolnjevanje drugega odstavka 50. člena Ustave, saj naj zdravstvena služba zaradi vloge Zavoda za zdravstveno zavarovanje ne bi funkcionirala.
3. V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče preizkusi le, ali so bile z izpodbijano sodno odločbo kršene človekove pravice ali temeljne svoboščine. Zato ustavne pritožbe ni mogoče utemeljiti z navedbami, ki po vsebini pomenijo zgolj ugovor nepravilno ugotovljenega dejanskega stanja oziroma zmotne uporabe prava. Za utemeljevanje ustavne pritožbe se tudi ni mogoče sklicevati na 2. člen Ustave, saj ne ureja neposredno človekovih pravic in temeljnih svoboščin, temveč temeljna ustavna načela. Zatrjevana kršitev drugega odstavka 50. člena Ustave pa se ne nanaša na izpodbijane sodne odločbe, zato ta očitek ne more biti predmet tega postopka.
4. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan